CELEX: 62017CN0315
Language: el
Date: 2017-05-29 00:00:00
Title: Υπόθεση C-315/17: Αίτηση προδικαστικής αποφάσεως την οποία υπέβαλε το Juzgado de lo Contencioso-Administrativo de Zaragoza (Ισπανία) στις 29 Μαΐου 2017 — Pilar Centeno Meléndez κατά Universidad de Zaragoza

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/9
            
         Αίτηση προδικαστικής αποφάσεως την οποία υπέβαλε το Juzgado de lo Contencioso-Administrativo de Zaragoza (Ισπανία) στις 29 Μαΐου 2017 — Pilar Centeno Meléndez κατά Universidad de Zaragoza
   (Υπόθεση C-315/17)
   (2017/C 269/13)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Contencioso-Administrativo de Zaragoza
   
      Διάδικοι στην υπόθεση της κύριας δίκης
   
   
      Προσφεύγουσα: Pilar Centeno Meléndez
   
      Καθού: Universidad de Zaragoza
   
      Προδικαστικά ερωτήματα
   
   
               1)
            
            
               Εφαρμόζεται η ρήτρα 4, παράγραφος 1, της συμφωνίας-πλαισίου που προσαρτάται στην οδηγία 1999/70/ΕΚ του Συμβουλίου, της 28ης Ιουνίου 1999 (1), στο επίδομα οριζόντιας σταδιοδρομίας το οποίο ζητεί η προσφεύγουσα, διότι αυτό συνιστά συνθήκη απασχολήσεως, ή πρόκειται, αντιθέτως, για αμοιβή η οποία έχει τα χαρακτηριστικά που εκτίθενται στην παρούσα διάταξη και αντιστοιχεί στην υποκειμενική κατάσταση του δικαιούχου, την οποία αυτός εξασφάλισε διά της εργασίας του επί σειρά ετών βάσει κριτηρίων προοδευτικώς αυξανόμενης πολυπλοκότητας και ευθύνης, σταθερότητας, εξειδικεύσεως και επαγγελματισμού;
            
         
               2)
            
            
               Ακόμη και σε περίπτωση καταφατικής απαντήσεως στο προηγούμενο ερώτημα, εφόσον το Δικαστήριο της Ευρωπαϊκής Ένωσης κρίνει ότι το επίδομα αποτελεί συνθήκη απασχολήσεως κατά τη ρήτρα 4, παράγραφος 1, της συμφωνίας-πλαισίου, δικαιολογείται η διαφορά αποδοχών από αντικειμενικούς λόγους;
            
         
      (1)  Οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP
   
      
         ΕΕ 1999, L 175, σ. 43.